JUMALAN ARMON JA SUOSION AIKA 3/4
Onko elämässäsi ollut suosion aika, jolloin kaikki tuntuu onnistuvan?
Oletko kokenut ajan, jolloin mikään ei tunnu onnistuvan?
Elämässä on monenlaisia olosuhteita, ja elämämme tarinassa -
saattaa olla epätoivoisia vaiheita. Jokaisella tarinalla on teema.
Sydämemme teema määrittää elämämme tarinan.
Tänään puhun Jumalan armosta ja suosiosta.
Uskon, että puheeni voi auttaa ja rohkaista sinua, -
joten pysy kanavalla.
Puhun aiheesta Jumalan armon ja suosion aika.
Edellisessä jaksossa puhuin Esran kirjan pohjalta.
Tulen lukemaan sen luvusta 9.
Kahta jaetta lukuun ottamatta se on lohduton luku, -
joka kertoo identiteettinsä menettäneistä ihmisistä.
Heidän on viety kodistaan Jerusalemista Babyloniin, -
joka oli maallistunut ja turmeltunut kaupunki.
Sen lisäksi Nebukadnessar oli hävittänyt Jumalan temppelin.
He olivat jättäneet taakseen kaiken, mikä heille oli arvokasta, -
mutta Jumala teki suuren ihmeen ja käytti jopa Persian kuninkaita.
Se on erikoista, koska heillä ei todellakaan ollut mitään syytä -
olla suopeita Jumalan kansaa kohtaan, mutta niin tapahtui.
Jesaja oli ennustanut, että Jumala käyttäisi Kyyrosta.
Kyyros voitti itselleen Jerusalemin ja antoi sen takaisin israelilaisille.
Lisäksi hän antoi heille mukaan kultaa ja hopeaa -
ja rahoitti temppelin jälleenrakennuksen.
Jumala siis sanoi jo etukäteen käyttävänsä häntä, -
vaikkei hän edes tuntenut Jumalaa.
Jumala voi käyttää mitä kummallisimpia ihmisiä ja asioita -
toteuttaakseen tarkoituksensa elämässämme.
Hän voi käyttää mitä tai ketä tahansa.
Israelilaiset olivat nyt kertomuksen tässä vaiheessa.
Aloitan lukemalla jakeet Esra 9:5―6.
Esra kertoo näin: "Mutta ehtoouhrin aikana minä nousin -
nöyryyttämästä itseäni ja polvistuin, repäisin vaatteeni -
ja viittani ja ojensin käteni Herran, Jumalani, puoleen..."
Kuvittele Esra polvillaan lattialla kädet kohotettuina Jumalan puoleen.
Jae 6: "ja minä sanoin: 'Jumalani, minä olen häpeissäni -
enkä kehtaa kohottaa kasvojani sinun puoleesi, minun Jumalani...'"
Israelilaiset olivat tehneet syntiä, -
he olivat menneet mukaan pakanallisiin rituaaleihin.
Esra oli niin häpeissään heidän puolestaan, että oli polvillaan -
eikä kehdannut edes kohottaa kasvojaan Herran puoleen.
"...sillä meidän rikkomuksemme ovat nousseet päämme ylitse -
ja meidän syyllisyytemme on kohonnut taivaaseen asti."
Ehkä teistäkin tuntuu tältä.
Teistä tuntuu, että syntienne vuori on kasvanut niin korkeaksi, -
että se ulottuu taivaisiin asti.
Syyllisyys ja katumus painavat harteillanne.
Tiedän, että tämä tunne on joillekin teistä tuttu.
Väärien valintojen aiheuttaman tuhon keskelle tuli kuitenkin suuri armo.
Tämä Esran kirjan kohta kuvaa sitä, mitä Jeesus teki puolestamme.
Luen seuraavaksi jakeen 13, jossa Esra sanoo: -
"Kaiken sen jälkeen, mikä on meitä kohdannut pahojen tekojemme -
ja suuren syyllisyytemme tähden ― ja kuitenkin sinä, Jumalamme, -
olet jättänyt huomioon ottamatta meidän rikkomuksiamme -
ja olet sallinut meistä tämmöisen joukon pelastua."
Tämä on tilanne jakeissa 8 ja 9. Näin pappi Esra sanoo: -
"Mutta nyt on meille hetkiseksi tullut armo -
Herralta, meidän Jumalaltamme, -
koska hän on sallinut pelastuneen joukon meistä jäädä jäljelle -
ja antanut meille jalansijan pyhässä paikassansa, -
että hän, meidän Jumalamme, valaisisi meidän silmämme -
ja soisi meidän hiukan hengähtää orjuudessamme.
Sillä orjia me olemme; mutta orjuudessamme ei meidän -
Jumalamme ole meitä hyljännyt, vaan on suonut meidän saavuttaa -
Persian kuningasten suosion ja hengähtää, pystyttääksemme -
Jumalamme temppelin ja kohottaaksemme sen raunioistaan, -
ja on antanut meille suojatun paikan Juudassa ja Jerusalemissa."
Tähän liittyen puhuin aiemmin seitsemästä lupauksesta -
sekä jokaiselle teistä yksilöinä että meille yhteisönä.
Uskon, että nämä profeetalliset lupaukset ovat teitä varten, -
ja rohkaisen teitä tarttumaan niihin ja julistamaan niitä omaan elämäänne.
Ensimmäinen lupaus: "...nyt on meille hetkiseksi tullut armo Herralta..."
Ihmeellinen armon ja suosion aika. Ansaitsematon suosio.
Toinen lupaus: Jumalan suorastaan käsin kosketeltava läsnäolo.
Tunne siitä, että Jumala on kanssasi kaikkialla, kaikissa olosuhteissa.
Sinut valtaa uskomaton Jumalan rauha.
Jumalan rauhan kokeminen kaikissa tilanteissa on voimallinen asia.
Jumala elää meissä Pyhän Hengen kautta, -
ja voimme elää Kaikkivaltiaan läsnäolossa.
Kolmas lupaus: Jumalallinen suosio ihmisten keskuudessa.
Jumala salli israelilaisten saavuttaa Persian pakanakuninkaiden suosion.
He eivät tunteneet Jumalaa, mutta heidän kauttaan Jumala -
siunasi kansaansa ja salli sen rakentaa tuhotun temppelin.
Neljäs lupaus: Selkeä tie eteenpäin.
"...että hän, meidän Jumalamme, valaisisi meidän silmämme..."
Kun Jumala valaisee silmämme, niihin syttyy toivo.
Jos ihminen on toivoton, se näkyy hänen silmistään.
Katse on tyhjä, ja on kuin ihminen ei olisi läsnä elämässään.
Kun ihmisen elämään tulee toivoa, hänen silmänsä kirkastuvat.
Hän alkaa nähdä mahdollisuuksia. Jumala voi antaa näyn, -
jotta voisimme nähdä asioita, joita ei vielä näy.
Hengen maailmassa asiat näyttävät erilaisilta kuin ne tällä hetkellä ovat.
Jumala voi myös antaa kyvyn nähdä syvälle asioiden ytimeen.
Voimme nähdä olosuhteiden yli.
Hän voi antaa viisauden sanoja, jotka menevät yli oman ymmärryksemme.
Ihmettelemme itsekin, mistä nuo sanat tulivat. Ne tulivat itse Jumalalta.
Viides lupaus, jonka uskon löytyvän näistä voimallisista jakeista, -
on tämä: -
mahtavat todistukset ihmepelastumisista.
Uskomattomat kertomukset ihmisistä, jotka tulevat Jeesuksen luo -
ja löytävät yhteyden Häneen. Rakastan kertomuksia uskosta.
Jakeessa 9 Esra todistaa, että israelilaiset olivat orjia, -
mutta Jumala ei hylännyt heitä orjuuteen.
Raamatun mukaan me olemme synnin orjia.
Jos olet kokenut, millaista on tuntea katumusta tai syyllisyyttä -
valinnoistasi tai teoista, jotka alittivat sen riman, -
jonka Jumala oli elämällesi asettanut, ja pidät itseäsi arvottomana, -
sanon sinulle: Tervetuloa porukkaan.
Jokainen ihminen tässä huoneessa ja television ääressä -
on samassa veneessä. Olemme kaikki armahdettuja syntisiä.
Oma vanhurskautemme on kuin saastainen vaate (vrt. Jes. 64:6).
Näin Raamattu sanoo omista yrityksistämme pelastua.
Kristuksessa meidän ei tarvitse elää omien vikojemme mukaan, -
koska saamme Hänen vanhurskautensa ja voimme elää -
kaiken sen mukaan, mikä Hänessä on oikein.
Hänen vanhurskautensa korvaa oman vanhurskaudettomuutemme.
Ihmepelastumisia. Meitä kutsutaan synnin orjiksi, -
mutta Roomalaiskirjeessä kuvataan kauniisti vapautta synnistä, -
uutta alkua ja uutta elämää Kristuksen kautta (Room. 6:18).
Apostolien tekojen luvussa 9 kuvataan Raamatun kuuluisinta uskoontuloa.
Saul oli tärkeä, uskonnollinen mies.
Hän oli juutalaisten keskuudessa arvostettu mies, joka tunsi lain.
Hän oli kuin kuninkaallista syntyperää, -
mitä tuli hänen uskontoonsa, mutta hän vihasi kristittyjä.
Hän vihasi ihmisten kääntymistä kristityiksi niin paljon, -
että hän jahtasi kristittyjä raahatakseen heidät vankilaan.
Hän "puuskui yhä uhkaa ja murhaa Herran opetuslapsia vastaan".
Meitä vastaan ei sentään kukaan puhku murhanhimoa!
Saul meni ylipapin luo ja pyysi häneltä luvan -
raahata kristityt vankilaan, mutta yhtäkkiä hän kuuli äänen, -
korvin kuultavan äänen ja näki todella kirkkaan valon.
Jumala ilmestyi ja puhui hänelle.
Saul ei edes tunnistanut Häntä, vaan kysyi: "Kuka olet, herra?"
Ihmeen kautta Jumala pelasti hänet, ja jakeessa 15 Jumala käski -
Ananias-nimisen miehen Saulin luo, jotta tämä täyttyisi Pyhällä Hengellä.
"Mutta Herra sanoi hänelle: 'Mene; sillä hän on minulle valittu ase -
kantamaan minun nimeäni pakanain ja kuningasten -
ja Israelin lasten eteen.'" (Apt. 9:15).
Mekin olemme Jumalan valittuja aseita, mutta joskus annamme periksi.
Haluamme rakkaillemme parasta, mutta he ovat pahasti eksyksissä.
Mitä enemmän rukoilemme, sitä kauempana he ovat Jumalasta -
ja sitä kovempi heidän sydämensä on Jumalaa kohtaan, -
mutta Jumala voi tehdä ihmeen ja pehmittää ihmisten sydämet.
Tämä huone on täynnä tarinoita pelastuksesta. Tiedän osan niistä.
Osa niistä on yhtä ihmeellisiä kuin Saulin kääntymys Damaskon tiellä.
Jumalan kohtaaminen on muuttanut heidän elämänsä täysin.
Uskon, että tulemme näkemään paljon ihmeellisiä -
kääntymisiä Jeesuksen puoleen. Ystävät, työkaverit, perheenjäsenet, -
ihmiset, jotka ovat teille rakkaita ja joille haluatte vain parasta.
Rakastan hyviä tarinoita, jotka päättyvät onnellisesti.
Elämässä on kaikenlaisia tilanteita, ja elämämme tarinassa -
saattaa olla paljon katumusta, tuskaa, epätoivoa ja syyllisyyttä.
Esra sanoi, että israelilaisten synnit olivat nousseet heidän päänsä ylitse -
ja että heidän syyllisyytensä oli kohonnut taivaaseen asti.
Silti, siinä tilanteessa Jumala antoi heille ihmeellisen armon ja suosion.
Jeesuksessa elämme armon aikaa. Armo on ansiotonta suosiota.
Se ei perustu hyvyyteemme, vaan Jeesuksen rakkauteen ja hyvyyteen.
Kaikesta, mikä Jumalassa on oikein, tulee elämämme perusta.
Kaikki, mikä meissä on pielessä, olisikin huono perustus elämälle.
Jeesus rakastaa sinua, ja jos todella uskot ja luotat Häneen, -
Jumala voi muuttaa elämäsi suureksi seikkailuksi.
Sydämessämme oleva teema määrittää elämämme suunnan.
Raamatusta voimme saada sydämeemme oikean teeman, -
joka oikaisee elämämme suunnan.
Kymmenisen vuotta sitten minut irtisanottiin työpaikastani.
Se otti koville, koska työni oli osa minua.
Vähän myöhemmin silloinen vaimoni pyysi, että muuttaisimme erillemme, -
jotta voisimme ratkaista ongelmamme, mutta ratkaisua ei löytynyt.
Tuo aika oli monella tavalla vaikeaa. Työpaikan ja avioliiton menetys -
yhdistettynä identiteetin, unelmien ja toivon menettämiseen -
teki oloni todella toivottomaksi.
Raskain hetki oli, kun ex-vaimoni muutti toiseen osavaltioon -
ja vei lapset mukanaan. Kyselin Jumalalta, miksi Hän salli sen.
Hän sanoi: "Anna muille anteeksi niin kuin olet itsekin saanut anteeksi".
Jumalan anteeksianto ei ole ehdollista, -
mutta minua on rakastettu paljon, joten minun tulee rakastaa paljon.
Ilmestys Jumalan armosta ja siitä, että minun tuli olla muille armollinen, -
oli yksi elämäni käännekohdista.
Monet asiat alkoivat muuttua.
Uusi armon aika oli aivan kuin -
tuore maalikerros vanhan talon seinässä.
Aloitin uuden työn koulussa ja tein töitä myös musiikin parissa.
Elämässäni alkoi uusi ajanjakso myös uuden avioliiton kautta.
Ihmeellisin asia oli, että eräänä iltana ex-vaimoni soitti ja sanoi, -
että 12-vuotias tyttäreni halusi muuttaa luokseni Sydneyhyn.
En olisi osannut odottaa sitä. Se oli suuri läpimurto elämässäni.
Tuohon aikaan Jumalan armo näkyi jokaisella elämäni alueella.
Nostan katseeni nähdäkseni kasvosi.
Tiedän, että saan apuni Sinulta.
Kaikki on armollisten kättesi varassa.
Juoksen, mutta en väsy, -
nousen ylös Jumalassa, voimassani.
Sydämeni luottaa, sillä kaikki toivoni on yksin Kristus.
Nyt sieluni laulaa: -
Rakkaudellasi ei ole loppua.
Rakastan, sillä Sinä rakastit.
Annan anteeksi niin kuin Sinäkin annat.
Rakkautesi voittaa, ja täytät elämäni jälleen toivolla.
Nyt sieluni laulaa: -
Rakkaudellasi ei ole loppua.
Ja nyt sieluni laulaa: -
Rakkaudellasi ei ole loppua.
Hallitset ikuisesti.
Olet tämän maailman valo.
Hallitset ikuisesti.
Ihmeet ovat muistomerkkisi, -
lupaus tulevista ihmeistä.
Olet Luoja, saatat kaiken päätökseen.
Jumalamme on tehnyt suuria tekoja.
Jumalamme on kaikkea suurempi.
Jumalamme on tehnyt suuria tekoja.
Jumalamme on kaikkea suurempi.
sKaikki ylistys nimellesi, ole korotettu.
Kaikki ylistys nimellesi ikuisesti.
Kaikki ylistys nimellesi, ole korotettu.
Kaikki ylistys nimellesi ikuisesti.
Jumalamme on tehnyt suuria tekoja.
Jumalamme on kaikkea suurempi.
Jumalamme on tehnyt suuria tekoja.
Jumalamme on kaikkea suurempi.
Jumalamme on tehnyt suuria tekoja.
Jumalamme on kaikkea suurempi.
Kaikki ylistys nimellesi, ole korotettu.
Kaikki ylistys nimellesi ikuisesti.
Kaikki ylistys nimellesi, ole korotettu.
Kaikki ylistys nimellesi ikuisesti.
Brian Houstonin saarna "Hän vuo- datti sen, jonka näet ja kuulet" -
tuo tuoreen näkökulman Pyhän Hengen vuodatukseen Apt. 2:ssa.
Saat tämän elämää muuttavan saarnan kiitokseksi lahjastasi.
Näin voit aloittaa voitokkaan elämän Jeesuksen nimessä.
Yli 100 dollarin lahjasta saat taltioinnin konferenssistamme.
Se sisältää heinäkuun 2012 konferenssin aamu- ja iltaosuudet -
sekä kuuluisien opettajien kuten Joyce Meyerin -
ja Louie Giglion kaikki opetukset. Voit valita joko cd- tai dvd-levyt.
Käy osoitteessa www.hillsongtv.com/partner -
tai soita ruudulla näkyvään numeroon.
Herätys: herääminen, virkoaminen.
Kristuksen ruumis herää horroksesta ja tarttuu tilaisuuteen.
Hillsong-konferenssin tavoitteena on jo 30 vuotta ollut -
ajaa kaikenkokoisten paikallisseurakuntien asiaa.
Se on tarkoitettu kaikenikäisten johtajien -
ja vapaaehtoisten varustamiseen, -
kaikille, jotka haluavat kasvaa Jumalan kutsuun.
Ylistystä, joka koskettaa taivaita ja muuttaa maan.
Käytännöllistä raamatunopetusta parhailta opettajilta.
Innostavia ja sytyttäviä hetkiä, lasten ja nuorten ohjelmaa.
Osallistu Euroopan-konferenssiimme ihastuttavassa Lontoossa.
Ilmoittaudu osoitteessa www.hillsongconference.com
Kiitos seurastasi. Rukoilen, että Jumala on puhunut Sanan kautta.
Tiedän, että olet Hänelle tärkeä.
On ihmeellistä, että Jumala tietää jopa hiustemme lukumäärän -
ja hiekanjyvien määrän rannalla. Hän tietää sinusta kaiken, -
mutta rakastaa sinua silti ja haluaa parastasi. Ole avoin Jumalalle -
ja Hänen suunnitelmalleen. Jumala siunatkoon sinua!
Uskon, että paras on vielä edessä!
Suomennos: Anni Lähteenmäki